ጠቅላይ ሚኒስትሩ የኢትዮጵያ አዲስ አገራዊ መለያ ይፋ አደረጉ
በአዲስ አበባ ከተማ ትናንት በተካሄደው የኢትዮጵያ  ቱሪዝም ትራንስፎርሜሽን ካውንስል  ጠቅላላ ስብሰባ ላይ የተገኙት ጠቅላይ ሚኒስትሩ ይፋ ያደረጉት አገራዊ መለያ “ኢትዮጵያ ላንድ ኦፍ ኦሪጅን ” የሚል ነው ፡፡በጠቅላይ ሚኒስትሩ የሚመራው ካውንስሉ ይፋ ያደረገው አገራዊ መለያ ኢትዮጵያ ላለፉት  50 ዓመታት የ13 ወራት ጸሐያማ አየር ጸባይ መገኛ መሆኗን ለመተካት መሰረት ያደረገ ነው ብሏል ፡፡እንደ የኢትዮጵያ ቱሪዝም  ድርጅት  ከሆነ አዲሱ አገራዊ መለያ ኢትዮጵያን በዓለም ማህበረሰብና  ወዳጆቿ  ዘንድ  ያላትን መልካም ገጽታ ጎልቶ ተለይቶ እንዲታወቅ የሚያደርግ መሆኑን አስገንዝቧል ፡፡ድርጅቱ አዲሱ የኢትዮጵያ መለያውን ሰፊ ጥናት በማድረግ ፣ከባለድርሻ አካላት ፣ከአስጎብኚ ድርጅቶችና ሌሎች በዘርፉ  ሰፊ  ዓቅም ካላቸው ጋር በመምከር ማጎልበት እንዳለበት ተመልክቷል ፡፡አዲሱ  መለያ ለጎ  ኢትዮጵያ የበርካታ ታሪካዊ ስፍራዎች ፣ቅርሶች ፣ታሪኮች ፣መንፈሳዊ  አሴቶች ፣የተለያዩ አስደናቂ  ባህሎችና ለሰው ልጅ ኑሮ ተስማሚ  አየር ጸባይ ባለቤት መሆኗን ያካተተ  መሆኑን  ድርጅቱ  ማመልከቱን ዋልታ ኢንፎርሜሽን ማዕከል ዘግቧል ፡፡